rejauldu/bengali-wikipedia huggingface dataset:
হবিগঞ্জ জেলায় অবস্থিত সাতছড়ি জাতীয় উদ্যান বাংলাদেশের একটি প্রাকৃতিক উদ্যান। ১৯৭৪ খ্রিষ্টাব্দের বন্যপ্রাণী সংরক্ষণ/সংশোধন আইনের বলে ২৪৩ হেক্টর এলাকা নিয়ে ২০০৫ খ্রিষ্টাব্দে "সাতছড়ি জাতীয় উদ্যান" প্রতিষ্ঠা করা হয়। এই উদ্যানে সাতটি পাহাড়ি ছড়া আছে, সেই থেকে এর নামকরণ সাতছড়ি (অর্থ: সাতটি ছড়াবিশিষ্ট)। সাতছড়ির আগের নাম ছিলো "রঘুনন্দন হিল রিজার্ভ ফরেস্ট"।   অবস্থান  সাতছড়ি জাতীয় উদ্যান হবিগঞ্জ জেলার চুনারুঘাট উপজেলার পাইকপাড়া ইউনিয়নের  রঘুনন্দন পাহাড়ে অবস্থিত। বাংলাদেশের রাজধানী ঢাকা থেকে সড়ক পথে এর দূরত্ব ১৩০ কিলোমিটার। উদ্যানের কাছাকাছি ৯টি চা বাগান আছে। উদ্যানের পশ্চিম দিকে সাতছড়ি চা বাগান এবং পূর্ব দিকে চাকলাপুঞ্জি চা বাগান অবস্থিত। উদ্যানের অভ্যন্তরভাগে টিপরা পাড়ায় একটি পাহাড়ী উপজাতির ২৪টি পরিবার বসবাস করে। এই ক্রান্তীয় ও মিশ্র চিরহরিৎ পাহাড়ী বনভূমি ভারতীয় উপমহাদেশ এবং উন্দো-চীন অঞ্চলের সংযোগস্থলে অবস্থিত।   উদ্ভিদবৈচিত্র্য  সাতছড়ি জাতীয় উদ্যানে রয়েছে প্রায় ২০০'রও বেশি গাছপালা। এর মধ্যে শাল, সেগুন, আগর, গর্জন, চাপালিশ, পাম, মেহগনি, কৃষ্ণচূড়া, ডুমুর, জাম, জামরুল, সিধাজারুল, আওয়াল, মালেকাস, ইউক্যালিপটাস, আকাশমনি, বাঁশ, বেত-গাছ ইত্যাদির বিশেষ নাম করা যায়।   জীববৈচিত্র্য  এ উদ্যানে ১৯৭ প্রজাতির জীব-জন্তু রয়েছে। এর মধ্যে প্রায় ২৪ প্রজাতির স্তন্যপায়ী, ১৮ প্রজাতির সরীসৃপ, ৬ প্রজাতির উভচর। আরও আছে প্রায় ১৫০-২০০ প্রজাতির পাখি। এটি বাংলাদেশের একটি সংরক্ষিত বনাঞ্চল এবং পাখিদের একটি অভয়াশ্রম। বনে লজ্জাবতী বানর, উল্লুক, চশমাপরা হনুমান, মুখপোড়া হনুমান, পাতিশিয়াল, উল্টোলেজি বানর, লাল বান্দর, মেছোবাঘ, চিতা বিড়াল, বন বিড়াল, মায়া হরিণ, এশীয় কালো ভাল্লুক, রামকুত্তা, বুনো শূকর, হলুদগলা মার্টিন, কাঁকড়াভুক বেজী. এশীয় বুরুশ-লেজি সজারু ইত্যাদি; সরীসৃপের মধ্যে সাপ; পাখির মধ্যে কাও ধনেশ, লাল বনমোরগ, লালমাথা কুচকুচি, কাঠঠোকরা, পাতি ময়না, ভীমরাজ, ধলাকোমর শ্যামা, ঝুটিপাঙ্গা, শালিক, হলদে পাখি, টিয়া প্রভৃতির আবাস রয়েছে। এছাড়া গাছে গাছে আশ্রয় নিয়েছে অগণিত পোকামাকড়, ঝিঁঝিঁ পোকা তাদের অন্যতম।  শকুনের নিরাপদ এলাকা শকুনের নিরাপদ এলাকা-১ তফসিল অনুসারে সাতছড়ি জাতীয় উদ্যান শকুনের জন্য নিরাপদ বলে ঘোষিত।   নিসর্গ সহায়তা প্রকল্প  "নিসর্গ" নামের একটি এনজিও, বন বিভাগের পাশাপাশি, তাদের 'নিসর্গ সহায়তা প্রকল্প'-এর অধীনে এই জাতীয় উদ্যানের দায়িত্ব পালন করে। নিসর্গের তত্ত্বাবধানে বন সংরক্ষণ ছাড়াও, বনে ইকো-ট্যুর পরিচালিত হয়। এছাড়া নিসর্গ প্রকল্পের অধীনে বিভিন্ন শৌখিন দ্রব্যাদির বিক্রয় হয়ে থাকে। সাতছড়ি জাতীয় উদ্যানে এনজিও প্রকল্পের সহায়তায় শিক্ষার্থীদের জন্য "স্টুডেন্ট ডরমিটরি" আছে। যেখানে মাত্র ১২৫ টাকায় রাতে থাকার ব্যবস্থা আছে।        চিত্রশালা   আরও দেখুন   জাতীয় উদ্যান  বাংলাদেশের জাতীয় উদ্যান  ভাওয়াল জাতীয় উদ্যান   তথ্যসূত্র    আরও পড়ুন                       বহিঃসংযোগ   বিষয়শ্রেণী:বাংলাদেশের বন বিষয়শ্রেণী:বাংলাদেশের জাতীয় উদ্যান বিষয়শ্রেণী:বাংলাদেশের সংরক্ষিত এলাকা বিষয়শ্রেণী:হবিগঞ্জ জেলা বিষয়শ্রেণী:২০০৫-এ বাংলাদেশে প্রতিষ্ঠিত
আজারবাইজান-কানাডা সম্পর্ক, আজারবাইজান এবং কানাডার মধ্যে দ্বিপাক্ষিক বৈদেশিক সম্পর্ককে নির্দেশ করে। ১৯৯২ সাল থেকে এই দুই দেশের মাঝে কূটনৈতিক সম্পর্ক রয়েছে। কানাডার রাজধানী অটোয়া তে আজারবাইজানের দূতাবাস রয়েছে, কিন্তু আজারবাইজানে কানাডার কোন দূতাবাস নেই।   পটভূমি  ১৯৯১ সালের ১৮ অক্টোবর, আজারবাইজানের পার্লামেন্ট একটি সাংবিধানিক প্রস্তাব অনুমোদন এবং গ্রহণ করে। যেই প্রস্তাবে সোভিয়েত ইউনিয়ন ভেঙ্গে আজারবাইজানের স্বাধীনতার ঘোষণা ছিল। পরবর্তীতে, ১৯৯১ সালের ২৫ ডিসেম্বর সোভিয়েত ইউনিয়ন ভেঙ্গে যায় এবং রাশিয়া ও আজারবাইজান সহ মোট ১৫ টি পৃথক স্বাধীন রাষ্ট্রের সৃষ্টি হয়। ওইদিনই কানাডা, আজারবাইজানসহ সোভিয়েত পরবর্তী বাকি সব দেশের স্বাধীনতাকে স্বীকৃতি দান করে।  পরে, ১৯৯২ সালের ১০ জুলাই, আজারবাইজান ও কানাডার মাঝে আনুষ্ঠানিকভাবে কূটনৈতিক সম্পর্ক স্থাপিত হয়। যদিও দুই দেশের মাঝে কূটনৈতিক সম্পর্ক আছে, তবুও আজারবাইজানে কানাডার কোন দূতাবাস নেই। তুরস্কে নিযুক্ত কানাডার রাষ্ট্রদূতের কাছেই আজারবাইজান সম্পর্কিত দায়িত্ব ন্যাস্ত রয়েছে এবং আজারবাইজানের কোন নাগরিকের এ বিষয়ে প্রয়োজন হলে, তুরস্ক বা নিকটবর্তী কোন দেশে অবস্থিত কানাডার দূতাবাসে যোগাযোগ করতে হয়। তবে কানাডার রাজধানী অটোয়ায়, আজারবাইজানের একটি স্থায়ী দূতাবাস রয়েছে এবং তা স্থাপিত হয়েছিল ২০০৪ সালে।   অর্থনৈতিক সম্পর্ক  আজারবাইজান এর তেল ও গ্যাস শিল্পে কানাডীয় প্রতিষ্ঠানগুলো সক্রিয়ভাবে কাজ করছে। এছাড়াও কানাডা, আজারবাইজানের পেট্রোলিয়াম শিল্পে এবং শক্তি উৎপাদন ও সরবরাহ খাতে বিনিয়োগ বৃদ্ধি করার জন্য পরিকল্পনা গ্রহণ করেছে এবং সেই অনুযায়ী কাজ করছে। ২০০৪ সালে দুই দেশের মধ্যকার বাণিজ্যের পরিমাণ ছিল ১২.৬ মিলিয়ন (১.২৬ কোটি) কানাডীয় ডলার।এই ক্ষেত্রে, কানাডার সাথে আজারবাইজানের বাণিজ্য ঘাটতি ছিল। বাণিজ্যের মূল্যমানের অধিকাংশই ছিল কানাডা থেকে আজারবাইজানে রপ্তানি হওয়া পণ্যের মূল্যমান।  ২০০৪ সালের ৭ সেপ্টেম্বর, আজারবাইজান এবং কানাডা সরকার করের উপর একটি দ্বিপাক্ষিক চুক্তি সাক্ষর করে। চুক্তির বিষয়বস্তু ছিল, দ্বৈত করারোপ এবং এবং বার্ষিক কর ফাঁকির বিষয়টি প্রতিরোধ করা এবং আয় ও মূলধনের ভিত্তিতে কর ধার্য করা।  ২০০৮ সালে আজারবাইজান থেকে কানাডার আমদানির মূল্যমান ছিল ১.১৬৮ মিলিয়ন (১১.৬৮ লক্ষ) ডলার। অপরদিকে ওই একই বছর আজারবাইজানে, কানাডার রপ্তানিকৃত পণ্যের মূল্যমান ছিল ১৯.৭১৩ মিলিয়ন (১.৯৭ কোটি) ডলার। যা আজারবাইজানের রপ্তানির তুলনায় বহুগুণ বেশি ছিল   ২০১০ সালে এই এই দুই দেশের বাণিজ্যের পরিমাণ ২০০৮ এবং ২০০৯ সালের চেয়ে আরও কমে যায়। ২০০৯ সালে যেখানে কানাডার রপ্তানির পরিমাণ ছিল ১.২ বিলিয়ন (১২০ কোটি) ডলার, সেখানে ২০১০ সালে গিয়ে তা দাঁড়ায় ৫৪২ মিলিয়ন (৫৪.২ কোটি) ডলার। যা ছিল অর্ধেকেরও কম।  আজারবাইজানকে দেয়া কানাডার কারিগরিগত সহায়তার জন্য যে অর্থের প্রয়োজন হয়, তা কানাডিয়ান ইন্টারন্যাশনাল ডেভেলপমেন্ট এজেন্সি (সিআইডিএ), প্রদান করে। বিভিন্ন আঞ্চলিক প্রকল্পের মাধ্যমে সিআইডিএ এই অর্থায়ন করে থাকে। এছাড়াও, স্থানীয় উন্নয়নের লক্ষ্যে গঠিত একটি কানাডা ফান্ড রয়েছে, যার ব্যবস্থাপনার দায়িত্ব ন্যস্ত রয়েছে আঙ্কারাতে অবস্থিত কানাডার দূতাবাসের কাছে।   তথ্যসূত্র     বিষয়শ্রেণী:আজারবাইজানের দ্বিপাক্ষিক সম্পর্ক বিষয়শ্রেণী:কানাডার দ্বিপাক্ষিক সম্পর্ক
সিএম শফি সামি একজন বাংলাদেশী কূটনীতিক।  রাষ্ট্রপতি ইয়াজউদ্দিন আহমেদের অধীনে তিনি বাংলাদেশের তত্ত্বাবধায়ক সরকারের উপদেষ্টা হিসাবে নির্বাচিত হয়েছিলেন এবং প্রায় তিন মাসের তিনজন উপদেষ্টা হাসান মাশুদ চৌধুরী, আকবর আলী খান ও সুলতানা কামালকে নিয়ে পদত্যাগ করেছিলেন।     প্রারম্ভিক জীবন  শফি সামি জামালপুর সরকারি কলেজ থেকে ম্যাট্রিক এবং সিলেটের এমসি কলেজ থেকে ইন্টারমিডিয়েট পাস করেছেন। তিনি যথাক্রমে ১৯৬২ এবং ১৯৬৩ সালে ঢাকা বিশ্ববিদ্যালয় থেকে পদার্থ বিজ্ঞানে স্নাতক এবং স্নাতকোত্তর লাভ করেন। ১৯৬৬ সালে তিনি পাকিস্তান সিভিল সার্ভিসে যোগ দেন। এর আগে তিনি কিছুদিন পাকিস্তান পারমাণবিক শক্তি কমিশন (পিএইসি) এবং পূর্ব পাকিস্তান সময়কালে বাংলাদেশ প্রকৌশল ও প্রযুক্তি বিশ্ববিদ্যালয়েও কাজ করেছেন ।   কর্মজীবন  সামি প্রথম সার্ক শীর্ষ সম্মেলনের প্রধান সমন্বয়ক ছিলেন এবং সামিটের উপ-সাধারণ সম্পাদক নির্বাচিত হন। তিনি কায়রোতে বাংলাদেশ দূতাবাসে এবং প্যারিসের চার্জ-ডি-অ্যাফেয়ার্স হিসাবেও কাজ করেছেন। তিনি বসবাসকারী প্রতিনিধি হিসাবে ইউনেস্কোতেও কাজ করেছিলেন।  সামি ১৯৯৫ সালে ভারতে বাংলাদেশি হাই কমিশনার হন এবং ১৯৯৯ সাল পর্যন্ত সেখানে থেকে যান। এই সময়ে তিনি গঙ্গা পানি বিতরণ চুক্তি এবং পার্বত্য চট্টগ্রাম শান্তি চুক্তি স্বাক্ষর করতে গুরুত্বপূর্ণ ভূমিকা পালন করেছিলেন। এর পরে ২০০১ সাল পর্যন্ত তিনি পররাষ্ট্রসচিবের দায়িত্ব পালন করেন। ২০০১ সালের তত্ত্বাবধায়ক সরকারের সময় তিনি প্রধান পররাষ্ট্রসচিব হন। এছাড়া তিনি জাতিসংঘের আন্তর্জাতিক সিভিল সার্ভিস কমিশনের সদস্য ছিলেন। তিনি ইউএন, এনএএম, ওআইসিসহ অন্যান্য আন্তর্জাতিক সম্মেলনেও বাংলাদেশি প্রতিনিধিদের নেতৃত্ব দিয়েছিলেন।  তথ্যসূত্র  বহিঃসংযোগ  বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:বাংলাদেশের তত্ত্বাবধায়ক সরকারের উপদেষ্টা বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:সিলেটের ব্যক্তি বিষয়শ্রেণী:জীবিত ব্যক্তি বিষয়শ্রেণী:বাংলাদেশী কূটনীতিবিদ বিষয়শ্রেণী:ইয়াজউদ্দিন আহম্মেদের মন্ত্রিসভার সদস্য বিষয়শ্রেণী:জামালপুর জিলা স্কুলের প্রাক্তন শিক্ষার্থী বিষয়শ্রেণী:ভারতে বাংলাদেশের হাই কমিশনার বিষয়শ্রেণী:পাকিস্তানে বাংলাদেশের হাই কমিশনার
সৈয়দ আতিকুল হক একজন বাংলাদেশী চিকিৎসক ও শিক্ষাবিদ। ২০১৮-২০ মেয়াদে রিউমাটোলজির জন্য এশিয়া প্যাসিফিক লিগ অফ অ্যাসোসিয়েশনগুলির বর্তমান সভাপতি।  তিনি ঢাকা বঙ্গবন্ধু শেখ মুজিব মেডিকেল বিশ্ববিদ্যালয় এর রিউম্যাটোলজি বিভাগের প্রতিষ্ঠাতা চেয়ারম্যান।  শিক্ষা ডঃ হকের জন্ম বাংলাদেশের চট্টগ্রামে। তিনি চট্টগ্রাম মেডিকেল কলেজ থেকে এমবিবিএস পাস করেন। পরে তিনি বাংলাদেশ কলেজ অফ ফিজিশিয়ানস অ্যান্ড সার্জনস থেকে এফসিপিএস (মেডিসিন) ডিগ্রি অর্জন করেন।  পুরস্কার ২০০৯-২০১২ ঢাকার বঙ্গবন্ধু শেখ মুজিব মেডিকেল বিশ্ববিদ্যালয়ে মেডিসিন বিভাগের প্রধান ছিলেন। তিনি রিউম্যাটোলজি বিষয়ে বেশ কয়েকটি আন্তর্জাতিক জার্নালে নিবন্ধ  প্রকাশ করেছেন। তিনি চিকিৎসক সমিতি অ্যাসোসিয়েশনের প্রাক্তন সভাপতি। ১৯৯৭ সালে চিকিৎসা বিজ্ঞানের অবদানের জন্য তাকে বাংলাদেশ বিজ্ঞান একাডেমি থেকে স্বর্ণপদক দেওয়া হয়েছিল।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:বাংলাদেশী চিকিৎসক বিষয়শ্রেণী:চট্টগ্রাম বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশ মেডিক্যাল বিশ্ববিদ্যালয়ের প্রাক্তন শিক্ষার্থী বিষয়শ্রেণী:চট্টগ্রাম জেলার ব্যক্তি বিষয়শ্রেণী:বাংলাদেশ কলেজ অব ফিজিশিয়ানস্ এন্ড সার্জনসের প্রাক্তন শিক্ষার্থী
২০০৯ মহিলা ক্রিকেট বিশ্বকাপ () মহিলা ক্রিকেট বিশ্বকাপের ৯ম আসর। মহিলা ক্রিকেট বিশ্বকাপের এ প্রতিযোগিতাটি স্বাগতিক অস্ট্রেলিয়াতে দ্বিতীয়বারের মতো ৭ থেকে ২২ মার্চ, ২০০৯ সালে অনুষ্ঠিত হয়। এরপূর্বে অস্ট্রেলিয়া ১৯৮৮ সালে মহিলা ক্রিকেট বিশ্বকাপের স্বাগতিক দেশের মর্যাদা পেয়েছিল। প্রতিযোগিতায় ইংল্যান্ডের নারীরা ৩য় বারের মতো ট্রফি জয় করে। চূড়ান্ত খেলায় তারা নিউজিল্যান্ড মহিলা দলকে ৪ উইকেটে পরাভূত করে। দলসমূহ যোগ্যতা অর্জনের মাধ্যমসংখ্যা দল২০০৫ মহিলা ক্রিকেট বিশ্বকাপ(সেরা ৬টি দল)৬২০০৮ মহিলা ক্রিকেট বিশ্বকাপ বাছাইপর্ব২মোট৮  খেলার ধরণ ৮টি দলকে দুটি গ্রুপে বিভক্ত করা হয়েছে, গ্রুপ এ, বি। প্রতিটি গ্রুপ থেকে শীর্ষ তিনটি দল সুপার সিক্স পর্বে যাবে। গ্রুপ এ এবং বি-এর চতুর্থ স্থানের দলগুলি ৭ম স্থান নির্ধারক প্লে-অফে অপরের মুখোমুখি হবে।  সুপার-সিক্স পর্বে গ্রুপ এ এবং বি-এর শীর্ষ তিনটি দল একটি গ্রুপে একত্রিত হবে। প্রতিটি দল তাদের গ্রুপ পর্বে সুপার-সিক্স কোয়ালিফাইং দলের বিরুদ্ধে যে পয়েন্ট, জয়, নেট রান রেট অর্জন করেছে তা বহন করবে।  প্রতিটি দল সুপার-সিক্স পর্বে তিনটে করে ম্যাচ খেলবে অর্থাৎ এ১ দল সুপার-সিক্সে শুধুমাত্র বি১, বি২ এবং বি৩ এর সাথে খেলবে। একইভাবে বি২ খেলবে এ১, এ২ এবং এ৩ এর বিপক্ষে।  সুপার-সিক্স পর্বের শীর্ষ দুটি দল ফাইনালে যাবে।  গ্রুপ পর্ব গ্রুপ এ  গ্রুপ বি  সুপার সিক্স  স্থান নির্ধারক প্লে-অফ ৭ম স্থান নির্ধারক  ৫ম স্থান নির্ধারক  ৩য় স্থান নির্ধারক  ফাইনাল  তথ্যসূত্র  বহিঃসংযোগ  অফিসিয়াল ওয়েবসাইট ক্রিকইনফো ICC Women's Cricket World Cup 2008-09 Schedule & Results  বিষয়শ্রেণী:২০০৯-এ ক্রিকেট বিষয়শ্রেণী:২০০৯-এ আন্তর্জাতিক ক্রিকেট প্রতিযোগিতা বিষয়শ্রেণী:২০০৯-এ অস্ট্রেলীয় ক্রিকেট বিষয়শ্রেণী:নারী ক্রিকেট বিশ্বকাপ বিষয়শ্রেণী:২০০৯ মহিলা ক্রিকেট বিশ্বকাপ বিষয়শ্রেণী:নারী ক্রিকেট বিশ্বকাপ প্রতিযোগিতা
রোস্ট একটি বাঙালি খাবার, সম্ভবত পুরান ঢাকা, বাংলাদেশ (একসময়কার পূর্ব বাংলা, বর্তমান বাংলাদেশ ) থেকে উদ্ভূত। খাবারটি মুঘল সাম্রাজ্যের মুঘলাই রন্ধনপ্রণালী দ্বারা প্রভাবিত। রোস্ট প্রধানত জনপ্রিয় ঝাল এবং হাল্কা মিষ্টির সমন্বয়ে তৈরি সেজন্য।   খাবারটি বিভিন্ন আঞ্চলিক রূপের বিকাশ করেছে।  বাংলায় প্রায় সব উৎসব বা অনুষ্ঠানের সময় রোস্ট তৈরি করা হয়, বিশেষ করে বিয়ে, ঈদুল ফিতরের সময়, যেখানে এটি সর্বদা অন্তর্ভুক্ত একটি গুরুত্বপূর্ণ খাবার। খাবারটি তৈরি করা হয় যখন সাধারণত বিশেষ ও গুরুত্বপূর্ণ অতিথিরা বেড়াতে আসেন। রোস্ট বাংলাদেশের ঢাকার পাশাপাশি রাজশাহী এবং বগুড়ার রেস্তোরাঁয় খুব জনপ্রিয়।   প্রভাব  খাবারটি মূলত বাংলার সুলতান এবং মুঘল সম্রাটদের মুঘল খাবার দ্বারা প্রভাবিত হয়েছিল। পারস্য এবং আরবরা তাদের খাবারে প্রচুর পরিমাণে সুগন্ধযুক্ত মশলা এবং সামান্য পরিমাণ ব্যবহার করত। রোস্ট এই ধরনের রন্ধনশৈলীকে প্রতিফলিত করে যখন দশটিরও বেশি বিভিন্ন মশলা ব্যবহার করা হয় অথচ সবই হালকা এবং পরিবর্তে আরও সমৃদ্ধ এবং সুগন্ধযুক্ত স্বাদ যোগ করে। রসুন এবং কাঁচা মরিচ এবং প্রচুর ঘি ব্যবহারের মাধ্যমে রোস্ট এখনও তার বাংলা প্রভাবের বেশিরভাগই বহন করে।   ইতিহাস  ধারণা করা হয়, রোস্ট সর্বপ্রথম পুরান ঢাকায় (তৎকালীন সুবাহ বাংলার রাজধানী) তৈরি করা হয়েছিল, যা শহরের নবাব ও জমিদারদের জন্য মুসলিম বাবুর্চিগণ তৈরি করেছিলেন। এটি মোঘলাই রন্ধনপ্রণালী এবং বাঙালি রন্ধনপ্রণালীকে একত্রিত করার জন্য তৈরি করা হয়েছিল। প্রচুর পরিমাণে বিদেশী মশলা যেমন জাফরান এবং প্রচুর পরিমাণে ঘি এবং বাংলায় ব্যবহৃত ঐতিহ্যবাহী বাঙালি মশলা ও মিষ্টি ব্যবহার করে তৈরি করা হত রোস্ট। খাবারটি মূলত পুরানো ঢাকার মধ্যেই সীমাবদ্ধ ছিল কিন্তু পূর্ববঙ্গ এবং আসাম সৃষ্টির পর যখন ঢাকাকে প্রাদেশিক রাজধানী করা হয়, তখন শহরের খাবারগুলি জনপ্রিয় হতে শুরু করে কারণ ভ্রমণকারীদের সংখ্যা বেড়ে গিয়েছিল এবং তারা সবাই প্রায় খাবারটিকে পছন্দ করেছিল। যখন পূর্ববঙ্গ সৃষ্টি হয় তখন এই খাবারটি প্রদেশের অন্যতম জনপ্রিয় খাবার হয়ে ওঠে। আধুনিক বাংলাদেশে, রোস্ট হল প্রতিটি বিশেষ অনুষ্ঠানে খাওয়া অন্যতম জনপ্রিয় খাবার।   তথ্যসূত্র   বিষয়শ্রেণী:বাঙালি রন্ধনশৈলী বিষয়শ্রেণী:মুরগির পদ বিষয়শ্রেণী:বাংলাদেশী রন্ধনশৈলী বিষয়শ্রেণী:রোস্ট বিষয়শ্রেণী:বাংলাদেশি খাবার
ফৌসিয়া মামপাত্তা (১৯৬৮ – ১৯শে ফেব্রুয়ারি ২০২১) ছিলেন একজন ভারতীয় মহিলা ফুটবল খেলোয়াড়, কোচ, ক্রীড়াবিদ এবং ম্যানেজার। তিনি কেরালার প্রথম দিকের মহিলা ফুটবলারদের একজন এবং রাজ্যের প্রথম মহিলা ফুটবল প্রশিক্ষক ছিলেন। তিনি ১৭ বছরেরও বেশি সময় ধরে প্রশিক্ষণ দিয়েছিলেন। কেরালার মহিলাদের মধ্যে ফুটবল সংস্কৃতি প্রচারের জন্য ফৌসিয়াকে একজন বিশেষ মহিলা হিসাবে বিবেচনা করা হয়। তিনি মালাবারে ফুটবলের রাষ্ট্রদূত হিসাবে পরিচিত ছিলেন। একজন ফুটবলার এবং ভারোত্তোলক ছাড়াও, তিনি কেরালার হকি এবং ভলিবল দলেরও অংশ ছিলেন।   প্রারম্ভিক জীবন এবং কর্মজীবন  প্রথমে তিনি ভারোত্তোলনে অংশগ্রহণ করেছিলেন, এরপর তিনি অন্যান্য খেলার দিকে যান। তিনি দক্ষিণ ভারত চ্যাম্পিয়নশিপে ভারোত্তোলনে ব্রোঞ্জ পদক জিতেছিলেন। ফৌসিয়া জেলা হ্যান্ডবল দল ও ফিল্ড হকি দলেরও সদস্য ছিলেন। তিনি জুডোতেও একজন অংশগ্রহণকারী ছিলেন এবং রাষ্ট্রীয় পর্যায়ে ব্রোঞ্জ পদক জিতেছিলেন।  ফৌসিয়া একজন গোলরক্ষক হিসাবে খেলেছেন এবং জাতীয় গেমস এবং জুনিয়র গার্লস জাতীয় ফুটবল চ্যাম্পিয়নশিপে কেরালার প্রতিনিধিত্ব করেছেন।   প্রশিক্ষক জীবন  ২০০৩ সালে, তিনি নাদাক্কাভু সরকারি স্কুলে ফিরে আসেন, এবার কেরালা ক্রীড়া পরিষদ কর্তৃক নিযুক্ত একজন ফুটবল প্রশিক্ষক হিসেবে। ২০০৫ সালে, ফৌসিয়া কেরালার সিনিয়র মহিলা দলের কোচ ছিলেন যে দলটি মণিপুরে অনুষ্ঠিত জাতীয় সিনিয়র মহিলা চ্যাম্পিয়নশিপে তৃতীয় স্থান অর্জন করেছিল। ২০০৬ সালে, কেরালা মহিলা দল তাঁর অধীনে প্রশিক্ষণ নিয়ে উড়িষ্যায় অনুষ্ঠিত সিনিয়র জাতীয় চ্যাম্পিয়নশিপে রানার্স-আপ হয়। ২০০৮ সালে, নাদাক্কাভু স্কুলের ছয়জন খেলোয়াড় অনূর্ধ্ব - ১৪ কেরালা দলের অংশ হয়েছিলেন। তাদের মধ্যে দলের অধিনায়ক নিখিলা পরে জাতীয় দলে নির্বাচিত হন। ২০০৯ সালে, নাদাক্কাভু থেকে রাজ্য দলে নির্বাচিত খেলোয়াড়ের সংখ্যা বেড়ে সাতটিতে পরিণত হয় যার মধ্যে একজনকে পরে জাতীয় দলে নির্বাচিত করা হয়।   মৃত্যু  ২০১৬ সালে ফৌসিয়ার ক্যান্সার ধরা পড়ে। রোগের সাথে লড়াই করার পর, তিনি ২০২১ সালের ১৯শে ফেব্রুয়ারি মারা যান।   উত্তরাধিকার  ফৌসিয়া কেরালার নারী ফুটবলের অন্যতম পথিকৃৎ হিসেবে বিবেচিত হন। তাঁর মূল লক্ষ্য ছিল শুধু ফুটবল নয়, রাজ্যের মহিলাদের মধ্যে সমস্ত ধরণের খেলার প্রচার করা। তিনি কেরালা রাজ্যের স্কুল খেলাধুলা এবং গেমসে একটি প্রতিযোগিতামূলক ইভেন্ট হিসাবে মেয়েদের ফুটবল অন্তর্ভুক্ত করার ক্ষেত্রে প্রধান ভূমিকা পালন করেছেন বলে জানা যায়। ২০১৩ সালে, তিনি রাজ্যের স্কুল গেমসে মহিলাদের ফুটবল অন্তর্ভুক্ত করার চেষ্টা করেছিলেন।   সম্মান    ম্যানেজার  কেরালা   সিনিয়র মহিলা জাতীয় ফুটবল চ্যাম্পিয়নশিপ রানার্স আপ: ২০০৫ - ০৬   তথ্যসূত্র   বিষয়শ্রেণী:জন্মস্থান অনুপস্থিত বিষয়শ্রেণী:ভারতে ক্যান্সারে মৃত্যু বিষয়শ্রেণী:২১শ শতাব্দীর ভারতীয় ব্যক্তি বিষয়শ্রেণী:২১শ শতাব্দীর ভারতীয় নারী বিষয়শ্রেণী:কেরলের নারী ক্রীড়াবিদ বিষয়শ্রেণী:কালিকটের ব্যক্তি বিষয়শ্রেণী:নারী ফুটবল গোলরক্ষক বিষয়শ্রেণী:২০২১-এ মৃত্যু বিষয়শ্রেণী:১৯৬৮-এ জন্ম বিষয়শ্রেণী:ভারতীয় নারী ফুটবলার
অতি তীব্র ঘূর্ণিঝড় নিসর্গ একটি ক্রান্তীয় ঘূর্ণিঝড় যা ২০২০ সালে ভারতের মহারাষ্ট্র রাজ্য এবং গুজরাতের উপকূলরেখায় আঘাত হানে।  নিসর্গ আরব সাগরে গভীর নিম্নচাপ হিসাবে তৈরী হয়। ২০২০ সালের ২ জুন, ভারত আবহাওয়া অধিদফতর (আইএমডি) নিসর্গকে ঘূর্ণিঝড় থেকে মারাত্মক ঘূর্ণিঝড় হিসাবে শনাক্ত করে।   একবিংশ শতাব্দীতে বঙ্গোপসাগরে সৃষ্ট প্রথম সুপার ঘূর্ণিঝড় আম্ফানের পরে  ঘূর্ণিঝড়টি দু'সপ্তাহের ব্যবধানে ভারতীয় উপমহাদেশে আঘাত হানা ২০২০ উত্তর ভারত মহাসাগর ঘূর্ণিঝড় মৌসুমের দ্বিতীয় ক্রান্তীয় ঘূর্ণিঝড়।  নিসর্গ ১৮৯১ সালের পরে মুম্বাই শহরকে প্রভাবিত করা প্রথম তীব্র ঘূর্ণিঝড়।  প্রায় ১৪০ বছরে মুম্বইয়ে কোনও ঘূর্ণিঝড় আঘাত হানেনি। সেই ঘূর্ণিঝড়ের নাম ছিল বম্বে সাইক্লোন। বম্বে সাইক্লোনকে গুজব বলা হয়ে থাকে কারণ সমসাময়িক সময়ে ঘূর্ণিঝড়টি সম্পর্কে কোন তথ্যের উল্লেখ পাওয়া যায় না। বম্বে সাইক্লোনে প্রায় এক লক্ষ মানুষের মৃত্যু হয়েছিল বলে দাবী করা হয়।    নামকরণ  আরব সাগর ও বঙ্গোপসাগর তীরবর্তী রাষ্ট্রগুলো নিয়ে গঠিত ইকোনমিক অ্যান্ড সোশ্যাল কাউন্সিল ফর এশিয়া অ্যান্ড প্যাসিফিক (এসক্যাপ) এর সদস্য প্যানেল সকলের সম্মতির ভিত্তিতে নতুন ঘূর্ণিঝড়ের নাম বছরের শুরুতেই নির্ধারণ করে থাকে। সে মতে ঘূর্ণিঝড় নিসর্গের  নামকরণ প্রস্তাব করে বাংলাদেশ।   আবহাওয়ার ইতিহাস  ২০২০ সালের ৩১ মে, দক্ষিণ পূর্ব আরব সাগরের উপর নিম্নচাপের ক্ষেত্রটি বিকাশ লাভ করে এবং ৩১ মে সন্ধ্যা অবধি একই অঞ্চল জুড়ে একটি নিম্নচাপযুক্ত অঞ্চল হিসাবে বিরাজ করে।  এটি ১ জুন ভোরে পূর্ব-মধ্য এবং দক্ষিণ-পূর্ব আরব সাগরের উপর নিম্নপচাপটি শক্তিশালী হয়ে ওঠে। তখন এটি গোয়ার প্রায় ৩৪০ কিলোমিটার দক্ষিণ-পশ্চিমে, মুম্বাইয়ের ৬৩০ কিলোমিটার দক্ষিণ-পশ্চিমে এবং গুজরাতের ৮৫০ কিলোমিটার দক্ষিণ-দক্ষিণ পশ্চিমে ছিল। alt=Infrared satellite animation of Nisarga intensifying.|ডান|থাম্ব| নিসর্গের স্যাটেলাইট অ্যানিমেশন ২ জুন তীব্রতর হচ্ছে। ২ জুন, দুপুরের দিকে, বিস্তীর্ণ গভীর নিম্নচাপ ঘূর্ণিঝড় তীব্রতায় তীব্র হয়ে ওঠে যার ফলে ঘূর্ণিঝড়ের নামকরণের নীতি অনুযায়ী ঝড়টিকে নিসর্গ নাম দেওয়া হয়।   প্রস্তুতি ভারত ২০২০ সালের ১ জুন পর্যন্ত গুজরাত ও মহারাষ্ট্র রাজ্য প্রাক-ঘূর্ণিঝড় সতর্কতায় ছিল। ১ জুন ভারতের কেন্দ্রীয় স্বরাষ্ট্রমন্ত্রী অমিত শাহ জাতীয় দুর্যোগ ব্যবস্থাপনা কর্তৃপক্ষ, জাতীয় দুর্যোগ প্রতিক্রিয়া বাহিনী (এনডিআরএফ), ভারত আবহাওয়া অধিদফতর এবং ভারতীয় উপকূলরক্ষী কর্মকর্তাদের সাথে প্রাথমিক পর্যালোচনা সভা করে।  একই দিন, এনডিআরএফের ৩৩ টি দলকে উভয় রাজ্যের উপকূলীয় অঞ্চলে মোতায়েন করা হয়।  মহারাষ্ট্রের জেলেদের সমুদ্র থেকে ফিরে আসতে সতর্ক করা হয়।   ভারতের প্রধানমন্ত্রী নরেন্দ্র মোদী ২০২০ সালের ২ জুন একটি টুইটারের মাধ্যমে জানান যে তিনি মহারাষ্ট্রের মুখ্যমন্ত্রী, গুজরাতের মুখ্যমন্ত্রী এবং দাদ্রা ও নগর হাভেলি ও দমন ও দিউ প্রশাসকের সাথে কথা বলেছেন এবং ভারতের কেন্দ্রীয় সরকারের কাছ থেকে সমস্ত সম্ভাব্য সমর্থন ও সহায়তার আশ্বাস দেন।   প্রভাব ও ক্ষয়ক্ষতি  ভারত বাংলাদেশ  নিসর্গের প্রভাবে বাংলাদেশে প্রচুর বৃষ্টিপাত হয়  তথ্যসূত্র   আরো দেখুন  ঘূর্ণিঝড় আম্পান  ঘূর্ণিঝড় বুলবুল  ঘূর্ণিঝড় সিডর  ঘূর্ণিঝড় আইলা  বহিঃসংযোগ   আইএমডি প্রেস বিজ্ঞপ্তি ২ জুন ২০২০ ভারত আবহাওয়া অধিদফতর বাংলাদেশ আবহাওয়া বিভাগ  বিষয়শ্রেণী:২০২০-এ ভারতে বিপর্যয় বিষয়শ্রেণী:২০২০ উত্তর ভারত মহাসাগরের ঘূর্ণিঝড় মৌসুম বিষয়শ্রেণী:২০২০-এ ঘূর্ণিঝড়
thumb|250px|কম্পন, একটি স্ট্রিং মধ্যে স্থির তরঙ্গ। সুরেলা সিরিজের মৌলিক এবং প্রথম ৫ টি ওভারটোন।  একটি স্ট্রিংয়ের মধ্যে একটি কম্পন হল একটি তরঙ্গ। অনুরণন একটি কম্পনশীল স্ট্রিংকে ধ্রুবক ফ্রিকোয়েন্সি সহ একটি শব্দ তৈরি করে, যেমন ধ্রুবক স্বরতীক্ষ্ণতা। যদি স্ট্রিংয়ের দৈর্ঘ্য বা টান সঠিকভাবে সামঞ্জস্য করা হয়, তবে উত্পাদিত শব্দটি একটি সাঙ্গীতিক স্বর। কম্পনকারী স্ট্রিংসমূহ গিটার, চেলো ও পিয়ানোগুলির মতো স্ট্রিং যন্ত্রের ভিত্তি।  তরঙ্গ একটি স্ট্রিংয়ের () তরঙ্গের প্রচারের বেগ স্ট্রিং () এর টান বলের বর্গমূলের সমানুপাতিক এবং স্ট্রিংটির রৈখিক ঘনত্বের () বর্গমূলের বিপরীতভাবে সমানুপাতিক:  এই সম্পর্কটি ১৫০০এর দশকের শেষের দিকে ভিনসেঞ্জো গ্যালিলি আবিষ্কার করেছিলেন।  ডেরিভেশন থাম্ব|ডান|একটি স্পন্দিত স্ট্রিং জন্য চিত্রণ সূত্র:The wave equation and wave speed  ধরুন একটি স্ট্রিংয়ের দৈর্ঘ্য  , ভর  ও রৈখিক ঘনত্ব । যদি কোণ  ও  ছোট হয়, তাহলে উভয় দিকের টানের অনুভূমিক উপাদানগুলি একটি ধ্রুবক  দ্বারা আনুমানিক হতে পারে, যার জন্য নেট অনুভূমিক বল শূন্য। তদনুসারে, ছোট কোণ অনুমান ব্যবহার করে, স্ট্রিং সেগমেন্টের উভয় পাশে ক্রিয়াশীল অনুভূমিক টানগুলি দ্বারা প্রদান করা হয়  উল্লম্ব উপাদানের জন্য নিউটনের দ্বিতীয় সূত্র থেকে, এই অংশটির ভরের (যা তার রৈখিক ঘনত্ব ও দৈর্ঘ্যের গুণফল) ত্বরণ, , টুকরাটির উপর নিট বলের সমান হবে:  এই রাশিটিকে  দ্বারা ভাগ করলে এবং প্রথম এবং দ্বিতীয় সমীকরণগুলিকে প্রতিস্থাপন করলে প্রাপ্ত হয় (আমরা -এর জন্য প্রথম বা দ্বিতীয় সমীকরণটি বেছে নিতে পারি, তাই আমরা সুবিধাজনকভাবে ম্যাচিং অ্যাঙ্গেল  ও  দিয়ে প্রতিটিকে বেছে নিতে পারি)  তথ্যসূত্র  বহিঃসংযোগ  "The Vibrating String" by Alain Goriely and Mark Robertson-Tessi, The Wolfram Demonstrations Project.  বিষয়শ্রেণী:যান্ত্রিক কম্পন বিষয়শ্রেণী:শব্দ (ধ্বনি) বিষয়শ্রেণী:স্ট্রিং যন্ত্র নির্মাণ
মোহাম্মদ ওমর সানী (জন্ম ৬ মে ১৯৬৮), ওমর সানী হিসাবেই সবচেয়ে বেশি পরিচিত, হচ্ছেন একজন বাংলাদেশী চলচ্চিত্র অভিনেতা ও টেলিভিশন অভিনেতা। তার উল্লেখযোগ্য চলচ্চিত্রের মধ্যে চাঁদের আলো, কুলি, প্রথম প্রেম, মধুর মিলন, রঙীন নয়নমণি, রঙীন রংবাজ, দোলা অন্যতম।   জন্ম   ওমর সানী ৬ মে ১৯৬৮ তারিখে ঢাকার জিঞ্জিরা এলাকায় জন্মগ্রহণ করেন। তার পৈতৃক নিবাস বরিশাল জেলার গৌরনদী উপজেলার মহিষা সরিকল গ্রামে।   কর্মজীবন  ১৯৯২ সালে নুর হোসেন বলাইর এই নিয়ে সংসার চলচ্চিত্রের মাধ্যমে তার চলচ্চিত্র শিল্পে অভিষেক ঘটে। ১৯৯৪ সালে দিলীপ বিশ্বাসের দোলা চলচ্চিত্রে প্রথমবারের মতো মৌসুমীর বিপরীতে অভিনয় করেন তিনি।  পরবর্তীতে ২০০৩ সালে শাকিব খান অভিনীত ওরা দালাল চলচ্চিত্রে প্রথমবারের মতো খলনায়কের ভূমিকায় অভিনয় করেন। খলনায়ক হিসেবেও ওমর সানী সফলতা পান।   ব্যক্তিগত জীবন  ১৯৯৬ সালের ২ আগস্ট ওমর সানী জনপ্রিয় অভিনেত্রী মৌসুমীর সাথে বিবাহ বন্ধনে আবদ্ধ হন। এই দম্পতির ফারদিন এহসান স্বাধীন নামের এক ছেলে ও ফাইজা নামে এক মেয়ে রয়েছে।   চলচ্চিত্রের তালিকা    বছর শিরোনাম ভূমিকা পরিচালক টীকা  ১৯৯২ এই নিয়ে সংসার নূর হোসেন বলাই অভিষেক চলচ্চিত্র ১৯৯৩ চাঁদের আলো সাঈক নজরুল ইসলাম  ১৯৯৩ প্রেম পতিশোধ নূর মোহাম্মদ মনি ১৯৯৪ মহৎ নূর হোসাইন বলাই ১৯৯৪ আখেরি হামলা নোদিম মাহমুদ ১৯৯৪ চাঁদের হাসি সাঈক নজরুল ইসলাম ১৯৯৪ দোলা দিলিপ বিশ্বাস ১৯৯৫ আত্ম অহংকার রাইহান রাজীব ১৯৯৭ কুলি মনতাজুর রহমান আকবর ১৯৯৯ কাঞ্চনমালা স্বপন সাহা২০০৭আমার প্রাণের স্বামীসিকান্দারপি এ কাজল ২০১৩ আমি তুমি সে শাহীন সুমন ২০১৩ পাগল তোর জন্য রে মঈন বিশ্বাস আজব প্রেম ওয়াজেদ আলী সুমন২০১৪কি দারুন দেখতেজিরো থেকে টপ হিরোএক কাপ চানিজেইনঈম ইমতিয়াজ নেয়ামুল‌বিশেষ উপস্থিতি২০১৫আজব প্রেমরাজা বাবু২০১৬রাজা ৪২০বদশাপূর্ণদৈর্ঘ্য প্রেম কাহিনী ২কোচভালোবাসবোই তোআইসক্রিমবসদিওয়ানা মনএক জবানের জমিদার হেরে গেলেন এইবারউত্তম আকাশলাল সবুজের সুরবুলেট বাবুমিয়া বিবি রাজি২০১৭শূন্যমার ছক্কা২০১৮আমি নেতা হবোলিডারচিটাগাইঙ্গা পোয়া নোয়াখাইল্যা মাইয়া২০১৯নোলকজুয়েল মাহমুদ২০২২বসন্ত বিকেল২০২৪সোনার চরজাহিদ হাসান   তথ্যসূত্র    বহিঃসংযোগ        বিষয়শ্রেণী:১৯৬৮-এ জন্ম বিষয়শ্রেণী:জীবিত ব্যক্তি বিষয়শ্রেণী:গৌরনদী উপজেলার ব্যক্তি বিষয়শ্রেণী:বাংলাদেশী চলচ্চিত্র অভিনেতা বিষয়শ্রেণী:বাংলাদেশী টেলিভিশন অভিনেতা বিষয়শ্রেণী:২০শ শতাব্দীর বাংলাদেশী অভিনেতা বিষয়শ্রেণী:২১শ শতাব্দীর বাংলাদেশী অভিনেতা বিষয়শ্রেণী:ঢাকার অভিনেতা বিষয়শ্রেণী:বরিশাল জেলার অভিনয়শিল্পী বিষয়শ্রেণী:বরিশাল বিভাগের অভিনেতা
স্যালিনা স্টেডিয়াম ক্যানসাসের স্যালিনায় অবস্থিত একটি বহু-ক্রীড়া স্টেডিয়াম। এটি স্যালিনা কেন্দ্রিয় উচ্চ বিদ্যালয়ের ক্যাম্পাসে অবস্থিত। এটি সালিনা উচ্চ বিদ্যালয় কেন্দ্রিয় এবং সালিনা উচ্চ বিদ্যালয় দক্ষিণের আমেরিকান ফুটবল, সকার এবং মল্লক্রীড়া দলের স্বাগতিক মাঠ।  ক্যান্সাস ওয়েসলিয়ান বিশ্ববিদ্যালয় কায়োটিস আমেরিকান ফুটবল, সকার এবং ট্র্যাক অ্যান্ড ফিল্ড দলগুলি তাদের নিজস্ব স্টেডিয়ামের ব্যাপক সংস্কারের সময় এখানে খেলেছে।College Fanz Sports  Kansas Wesleyan University Coyotes team details কিন্তু গ্রেভস ফ্যামিলি স্পোর্টস কমপ্লেক্স উদ্বোধনের সাথে সাথে ৩ অক্টোবর, ২০১৫ তারিখে তারা তাদের ক্যাম্পাসে ফিরে যায়। স্টেডিয়ামটি অন্যান্য সামাজিক অনুষ্ঠানের জন্যও ব্যবহৃত হয়।Salina  Sports facilities   তথ্যসূত্র    বহিঃসংযোগ    সালিনা সেন্ট্রাল মুস্তাংস ফুটবলের আনুষ্ঠানিক বাতায়নে স্টেডিয়াম  কানসাস ওয়েসলিয়ান বিশ্ববিদ্যালয়ের অ্যাথলেটিক সুবিধাগুলির আনুষ্ঠানিক বাতায়নে স্টেডিয়াম  বিষয়শ্রেণী:১৯৬৫-এ সম্পন্ন ক্রীড়া মাঠ বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো